ศบค. รายงานผู้ติดเชื้อโควิด-19 วันนี้เพิ่มสูงขึ้นถึง 2,070 ราย เสียชีวิตเพิ่ม 4 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ เพิ่มขึ้น 2,070 ราย ผู้ป่วยยืนยันสะสม 50,183 ราย หายป่วยแล้ว 30,189 ราย รักษาตัวอยู่ที่โรงพยาบาล 19,873 ราย เสียชีวิตเพิ่ม 4 คน ผู้เสียชีวิตสะสมรวม 121 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 23 เมษายน 2564 จำนวน 21,320 ราย ผู้ติดเชื้อที่เพิ่มขึ้น 2,070 ราย เป็นผู้ที่ติดเชื้อในประเทศ 2,062 ราย จากระบบเฝ้าระวังและบริการ 1,902 ราย, จากการค้นหาเชิงรุกในชุมชน 160 ราย, ติดเชื้อจากต่างประเทศ 8 ราย เดินทางมาจากตุรกี 1 ราย, อินเดีย 5 ราย, ปากีสถาน 1 ราย, มาเลเซีย 1 ราย,ผู้ที่เสียชีวิต 4 รายวันนี้ รายแรกเป็นชายไทยอายุ 72 ปี อยู่ที่กรุงเทพฯ มีประวัติเดินทางไปจังหวัดภูเก็ตวันที่ 9 - 12 เมษายน 2564  วันที่13 เมษายน 2564 มีอาการไข้ ไอ เจ็บคอและถ่ายเหลว วันที่ 17 เมษายน 2564 อาการไม่ดีขึ้นไปรักษาตัวที่โรงพยาบาลพบปอดอักเสบ วันที่ 18 เมษายน 2564 ค้นพบเชื้อหอบเหนื่อย แพทย์ใส่ท่อช่วยหายใจและเสียชีวิตในวันที่ 20 เมษายน 2564รายที่ 2 เป็นชายไทยอายุ 74 ปี อยู่ที่จังหวัดสงขลา มีโรคประจำตัวความดันโลหิตสูง หัวใจเต้นผิดจังหวะ วันที่ 6 เมษายน 2564 สัมผัสกับผู้ป่วยยืนยัน วันที่ 10 เมษายน 2564 ผลพบเชื้อ วันที่ 11 เมษายน 2564 เข้ารับการรักษาที่โรงพยาบาล วันที่ 15 เมษายน 2564 เอกซเรย์พบปอดอักเสบมากขึ้น วันที่ 22 เมษายน 2564 หัวใจหยุดเต้นทำการกู้ชีพและเสียชีวิตในวันเดียวกันรายที่ 3 เป็นหญิงไทยอายุ 29 ปี อยู่ที่สมุทรปราการ เป็นโรคอ้วน วันที่ 10 เมษายน  2564 สัมผัสกับผู้ป่วยยืนยันรายก่อนหน้า วันที่ 12 เมษายน 2564 ไอ มีเสมหะ หอบเหนื่อย วันที่ 16 เมษายน 2564 ตรวจพบเชื้อ วันที่ 18 เมษายน 2564 เข้ารับการรักษาที่โรงพยาบาล ต่อมามีภาวะหัวใจล้มเหลว ปอดอักเสบติดเชื้อรุนแรงและเสียชีวิตในวันที่ 22 เมษายน 2564 รายสุดท้ายเป็นชายไทยอายุ 83 ปี อยู่ที่สมุทรปราการ เป็นโรคเบาหวาน ความดันโลหิตสูง ไตเรื้อรังและโรคหัวใจ มีประวัติสัมผัสผู้ป่วยยืนยัน วันที่ 8 เมษายน 2564 เข้ารับการตรวจเชื้อ มีอาการ ไอมีเสมหะ วันที่ 9 เมษายน 2564 ผลพบเชื้อ เข้ารักษาตัวที่โรงพยาบาล วันที่ 10 เมษายน 2564 อาการไม่ดีขึ้น พบปอดอักเสบรุนแรง ต้องใส่ท่อช่วยหายใจและเสียชีวิตในวันที่ 22 เมษายน 2564 สำหรับสถานการณ์ผู้ติดเชื้อทั่วโลก 145.3 ล้านราย เสียชีวิตสะสมทั่วโลก 3 ล้านคน สหรัฐอเมริกายังคงมีผู้ติดเชื้อสูงสุด 32.6 ล้านราย,ตามด้วยอินเดีย 16.2 ล้านราย โดยมีผู้ติดเชื้อในรอบวันเพิ่มสูงขึ้นอย่างต่อเนื่อง วันนี้วันเดียวมีผู้ติดเชื้อ 332,503 ราย, บราซิล 14 ล้านราย, ฝรั่งเศส 5.4 ล้านราย, รัสเซีย 4.7 ล้านราย ขณะที่ประเทศไทยอยู่ลำดับที่ 105